Hes., Theogon. 1011-1015:
Κίρκη δ' Ἠελίου θυγάτηρ Ὑπεριονίδαο 
γείνατ' Ὀδυσσῆος ταλασίφρονος ἐν φιλότητι 
Ἄγριον ἠδὲ Λατῖνον ἀμύμονά τε κρατερόν τε·   
[Τηλέγονον δὲ ἔτικτε διὰ χρυσῆν Ἀφροδίτην·] 
οἳ δή τοι μάλα τῆλε μυχῷ νήσων ἱεράων 
πᾶσιν Τυρσηνοῖσιν ἀγακλειτοῖσιν ἄνασσον

Varr., l.L. VI 25:de annalibus nec d<i>e statutis dicam. Compitalia dies attributus Laribus vialibus: ideo ubi viae competunt tum in competis sacrificatur. quotannis is dies concipitur. similiter Latinae feriae dies conceptivus dictus a Latinis populis, quibus ex Albano monte ex sacris carnem petere fuit ius cum Romanis, a quibus Latinis Latinae dictae.
Plin., n.h. III 68-69: in prima regione praeterea fuere in Latio clara oppida   Satricum, Pometia, Scaptia, Politorium, Tellena, Tifata,  C<a>e<n>ina, Ficana, Crustumeri<a>, <Ameriol>a, Medullum, Corniculum, Saturnia ubi nunc Roma est, Antipolis quod nunc   Ianiculum in parte Romae, Antemnae, Camerium, Collatia, Amitinum, Norbe, Sulmo, et cum iis carnem in monte  Albano soliti accipere populi Albenses: Albani, Aesolani,  Accienses, Abolani, Bubetani, Bolani, Cusuetani, Coriolani,  Fidenates, Foreti, Hortenses, Latinienses, Longani, Manates, Mac<r>ales, Munienses, Numinienses, Olliculani, Octulani, Pedani, Poletaurini, Querquetulani, Sicani, Sisolenses, Tolerienses, Tutienses, Vimitellari, Velienses, Venetulani, Vitellenses.
Liu. XXXII 1, 9: feriae Latinae pontificum decreto instauratae sunt, quod legati ab Ardea questi in senatu erant sibi in monte Albano Latinis carnem, ut adsolet, datam non esse.
Cato, origin. frg.58 Pet (= Prisc., Inst. IV 21, GL II p. 129 K) : ibidem [sc. in II Catonis Originum] Lucum Dianium in nemore Aricino Egerius Baebius [Baebius G bebius K breuius L laebius H lebius RAD]Tusculanus dedicauit dictator [dicator R] Latinus. hi populi communiter: Tusculanus, Aricinus, Lanuuinus, Laurens, Coranus, Tiburtis, Pometinus, Ardeatis Rutulus.
CIL XIV *212: marco bebio brix dictatore
Dion. Halic. VI 95: ÆEgevnonto dÆ ejn tw'/ aujtw'/ crovnw/ kai; pro;" ta;" tw'n Lativnwn povlei" aJpavsa" sunqh'kai kainai; meqÆ o{rkwn uJpe;r eijrhvnh" kai; filiva", ejpeidh; parakinh'saiv tÆ oujde;n ejpeceivrhsan ejn th'/ stavsei, kai; sunhdovmenoi th'/ kaqovdw/ tou' dhvmou faneroi; h\san, tou' te polevmou tou' pro;" tou;" ajpostavnta" eJtoivmw" ejdovkoun sunavrasqai. h\n de; ta; grafevnta ejn tai'" sunqhvkai" toiavde: ïRwmaivoi" kai; tai'" Lativnwn povlesin aJpavsai" eijrhvnh pro;" ajllhvlou" e[stw, mevcri" a]n oujranov" te kai; gh' th;n aujth;n stavsin e[cwsi: kai; mhvtÆ aujtoi; polemeivtwsan pro;" ajllhvlou" mhvtÆ a[lloqen polevmou" ejpagevtwsan, mhvte toi'" ejpifevrousi povlemon oJdou;" parecevtwsan ajsfalei'" bohqeivtwsavn te toi'" polemoumevnoi" aJpavsh/ dunavmei, lafuvrwn te kai; leiva" th'" ejk polevmwn koinw'n to; i[son lagcanevtwsan mevro" eJkavteroi: tw'n tÆ ijdiwtikw'n sumbolaivwn aiJ krivsei" ejn hJmevrai" gignevsqwsan devka, parÆ oi|" a]n gevnhtai to; sumbovlaion. tai'" de; sunqhvkai" tauvtai" mhde;n ejxevstw prosqei'nai mhdÆ ajfelei'n ajpÆ aujtw'n, o{ ti a]n mh; ïRwmaivoi" te kai; Lativnoi" a{pasi dokh'/. tau'ta me;n dh; ïRwmai'oiv te kai; Lati'noi sunevqhkan pro;" ajllhvlou" ojmovsante" kaqÆ iJerw'n. ejyhfivsato de; kai; qusiva" ajpodou'nai toi'" qeoi'" hJ boulh; caristhrivou" ejpi; tai'" pro;" to;n dh'mon diallagai'", prosqei'sa mivan hJmevran tai'" kaloumevnai" Lativnai" eJortai'" dusi;n ou[sai", th;n me;n prwvthn ajnierwvsanto" basilevw" Tarkunivou, kaqÆ o}n crovnon ejnivkhse Turrhnouv": th;n dÆ eJtevran tou' dhvmou prosqevnto", o{te tou;" basilei'" ejkbalw;n ejleuqevran ejpoivhse th;n povlin: ai|" hJ trivth tovte prosenemhvqh th'" kaqovdou tw'n ajpostavntwn e{neka. th;n de; prostasivan kai; th;n ejpimevleian tw'n ejn aujtai'" ginomevnwn qusiw'n te kai; ajgwvnwn oiJ tw'n dhmavrcwn uJphrevtai parevlabon, oiJ th;n nu'n ajgoranomikh;n e[conte" ejxousivan, w{sper e[fhn, kosmhqevnte" uJpo; th'" boulh'" porfuvra/ kai; qrovnw/ ejlefantivnw/ kai; toi'" a[lloi" ejpishvmoi", oi|" ei\con oiJ basilei'".

Liu. VIII 13-14: anno insequenti, L. Furio Camillo C. Maenio consulibus, quo insignitius omissa res Aemilio, superioris anni consuli, exprobraretur, Pedum armis uirisque et omni ui expugnandum ac delendum senatus fremit coactique noui consules omnibus eam rem praeuerti proficiscuntur. iam Latio is status erat rerum ut neque bellum neque pacem pati possent; ad bellum opes deerant; pacem ob agri adempti dolorem aspernabantur. mediis consiliis standum uidebatur ut oppidis se tenerent_ne lacessitus Romanus causam belli haberet_et, si cuius oppidi obsidio nuntiata esset, undique ex omnibus populis auxilium obsessis ferretur. neque tamen nisi admodum a paucis populis Pedani adiuti sunt. Tiburtes Praenestinique, quorum ager propior erat, Pedum peruenere; Aricinos Lanuuinosque et Ueliternos Antiatibus Uolscis se coniungentes ad Asturae flumen Maenius improuiso adortus fudit. Camillus ad Pedum cum Tiburtibus, maxime ualido exercitu, maiore mole quamquam aeque prospero euentu pugnat. tumultum maxime repentina inter proelium eruptio oppidanorum fecit; in quos parte exercitus conuersa Camillus non compulit solum eos intra moenia sed eodem etiam die, cum ipsos auxiliaque eorum perculisset, oppidum scalis cepit. placuit inde iam maiore conatu animoque ab unius expugnatione urbis ad perdomandum Latium uictorem circumducere exercitum; nec quieuere antequam expugnando aut in deditionem accipiendo singulas urbes Latium omne subegere. praesidiis inde dispositis per recepta oppida Romam ad destinatum omnium consensu triumphum decessere. additus triumpho honos ut statuae equestres eis, rara illa aetate res, in foro ponerentur. priusquam comitiis in insequentem annum consules rogarent, Camillus de Latinis populis ad senatum rettulit atque ita disseruit: 'patres conscripti, quod bello armisque in Latio agendum fuit, id iam deum benignitate ac uirtute militum ad finem uenit. caesi ad Pedum Asturamque sunt exercitus hostium; oppida Latina omnia et Antium ex Uolscis aut ui capta aut recepta in deditionem praesidiis tenentur uestris. reliqua consultatio est, quoniam rebellando saepius nos sollicitant, quonam modo perpetua pace quietos obtineamus. di immortales ita uos potentes huius consilii fecerunt ut, sit Latium deinde an non sit, in uestra manu posuerint; itaque pacem uobis, quod ad Latinos attinet, parare in perpetuum uel saeuiendo uel ignoscendo potestis. uoltis crudeliter consulere in deditos uictosque? licet delere omne Latium, uastas inde solitudines facere, unde sociali egregio exercitu per multa bella magnaque saepe usi estis. uoltis exemplo maiorum augere rem Romanam uictos in ciuitatem accipiendo? materia crescendi per summam gloriam suppeditat. certe id firmissimum longe imperium est quo oboedientes gaudent. sed maturato opus est quidquid statuere placet; tot populos inter spem metumque suspensos animi habetis; et uestram itaque de eis curam quam primum absolui et illorum animos, dum exspectatione stupent, seu poena seu beneficio praeoccupari oportet. nostrum fuit efficere ut omnium rerum uobis ad consulendum potestas esset; uestrum est decernere quod optimum uobis reique publicae sit.' 

 principes senatus relationem consulis de summa rerum laudare sed, cum aliorum causa alia esset, ita expediri posse consilium dicere, <si>, ut pro merito cuiusque statueretur, [si] de singulis nominatim referrent populis. relatum igitur de singulis decretumque. Lanuuinis ciuitas data sacraque sua reddita, cum eo ut aedes lucusque Sospitae Iunonis communis Lanuuinis municipibus cum populo Romano esset. Aricini Nomentanique et Pedani eodem iure quo Lanuuini in ciuitatem accepti. Tusculanis seruata ciuitas quam habebant crimenque rebellionis a publica fraude in paucos auctores uersum. in Ueliternos, ueteres ciues Romanos, quod totiens rebellassent, grauiter saeuitum: et muri deiecti et senatus inde abductus iussique trans Tiberim habitare, ut eius qui cis Tiberim deprehensus esset usque ad mille pondo assium clarigatio esset nec priusquam aere persoluto is qui cepisset extra uincula captum haberet. in agrum senatorum coloni missi, quibus adscriptis speciem antiquae frequentiae Uelitrae receperunt. et Antium noua colonia missa, cum eo ut Antiatibus permitteretur, si et ipsi adscribi coloni uellent; naues inde longae abactae interdictumque mari Antiati populo est et ciuitas data. Tiburtes Praenestinique agro multati neque ob recens tantum rebellionis commune cum aliis Latinis crimen sed quod taedio imperii Romani cum Gallis, gente efferata, arma quondam consociassent. ceteris Latinis populis conubia commerciaque et concilia inter se ademerunt. Campanis equitum honoris causa, quia cum Latinis rebellare noluissent, Fundanisque et Formianis, quod per fines eorum tuta pacataque semper fuisset uia, ciuitas sine suffragio data. Cumanos Suessulanosque eiusdem iuris condicionisque cuius Capuam esse placuit. naues Antiatium partim in naualia Romae subductae, partim incensae, rostrisque earum suggestum in foro exstructum adornari placuit, Rostraque id templum  appellatum.
